סי. ג'יי. מיילס

קלווין אנדרה "סי. ג'יי." מיילס הבן (באנגלית: .Calvin Andre "C. J." Miles Jr; נולד ב-18 במרץ 1987) הוא כדורסלן אמריקאי, המשחק בעמדות הקלע והסמול פורוורד.

קריירת תיכונים
מיילס נולד בעיר דאלאס שבטקסס, ולמד ב"תיכון סקייליין" המקומי בו למדו בעבר הכדורסלן לארי ג'ונסון והאצן מייקל ג'ונסון. בשנתו האחרונה בתיכון הוביל את קבוצת הכדורסל שלו עם ממוצעים של 23.5 נקודות, 10.0 ריבאונדים ו-4.8 אסיסטים למשחק, ונבחר להשתתף במשחק מקדונלד'ס אול-אמריקן לשנת 2005, בו קלע 13 נקודות.

קריירה ב-NBA
יוטה ג'אז
בסיום לימודיו התיכוניים העמיד עצמו מיילס לבחירה בדראפט ה-NBA 2005, והודיע כי אם לא ייבחר בסיבוב הראשון הוא יעבור ללמוד באוניברסיטת טקסס באוסטין. בדראפט עצמו נבחר מיילס בתחילת הסיבוב השני (בחירה 34) על ידי קבוצת יוטה ג'אז, אך החליט לוותר על הלימודים האקדמיים ולשחק ביוטה לאחר שקיבל מהם הצעת חוזה שווה ערך לזה שמקבלים נבחרי הסיבוב הראשון. בכך הפך מיילס בן ה-18 לשחקן הצעיר ביותר בתולדות המועדון.

במהלך שתי עונותיו הראשונות בליגה נשלח מיילס לשחק עבור אלבקרקי ת'אנדר בירדס ואיידהו סטמפייד מליגת הפיתוח של ה-NBA, במקביל להשתתפותו ב-60 משחקים עם הג'אז.

לקראת עונת  חתם על הצעת חוזה ל-4 עונות באוקלהומה סיטי ת'אנדר, עבור כ-15 מיליון דולר, אך הג'אז השוו את ההצעה והשאירו את מיילס ביוטה. באותה עונה, הרביעית שלו ב-NBA, תפס את מקומו של אנדריי קירילנקו בחמישייה הפותחת, ולראשונה בקריירה תפקד כשחקן רוטציה משמעותי כשקלע 9.1 נקודות בממוצע למשחק. ב-16 במרץ 2011 קלע מיילס שיא קריירה של 40 נקודות בניצחון קבוצתו מול מינסוטה טימברוולבס.

בתקופתו כשחקן יוטה העפילה הקבוצה חמש פעמים לשלב פלייאוף ה-NBA, ובעונת  אף השתתפה בסדרת גמר המערב, בה הפסידה לסן אנטוניו ספרס בתוצאה 1–4.

קליבלנד קאבלירס
ב-8 באוגוסט 2012, לאחר 7 עונות ביוטה, חתם מיילס על חוזה לשנתיים בקליבלנד קאבלירס, עבור כ-4.5 מיליון דולר. ב-7 בינואר 2014 קבע שיא מועדון של 10 שלשות במשחק בודד, בניצחונה של קליבלנד מול פילדלפיה 76'. במהלך שתי העונות של מיילס בקליבלנד רשמה הקבוצה מאזן מצטבר של 57 ניצחונות ו-107 הפסדים (34.7%).

אינדיאנה פייסרס
לקראת עונת  חתם מיילס על חוזה ל-4 עונות באינדיאנה פייסרס, עבור כ-18 מיליון דולר. בתקופתו באינדיאנה הציג יכולת שיא מבחינה התקפית, עם ממוצע של 12.0 נקודות למשחק ב-3 עונותיו בקבוצה.

טורונטו ראפטורס
בסיום עונת  ויתר מיילס על השנה האחרונה בחוזהו עם אינדיאנה, וחתם בטורונטו ראפטורס על חוזה ל-3 עונות עבור כ-25 מיליון דולר.

ממפיס גריזליס
ב-7 בפברואר 2019, לאחר כעונה וחצי בטורונטו, נשלח מיילס בטרייד לממפיס גריזליס, לצד יונאס ולנצ'יונאס ודלון רייט, בתמורה למארק גאסול.

וושינגטון ויזארדס
ב-6 ביולי 2019 הועבר מיילס בטרייד לוושינגטון ויזארדס, בתמורה לדווייט הווארד. בנובמבר 2019 סבל מיילס מפציעה בשורש כף היד אשר אילצה אותו לעבור ניתוח שהשבית אותו ממשחק עד לסיום העונה. בינואר 2020 שוחרר מהוויזארדס.

בוסטון סלטיקס
ב-20 בדצמבר 2021 חתם מיילס על חוזה לעשרה ימים בבוסטון סלטיקס.

סטטיסטיקות הקריירה ב-NBA
בעונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  יוטה 23  0  8.8  0.368  0.250  0.750  1.7  0.7  0.3  0.1  3.4  יוטה 37  13  10.1  0.345  0.219  0.609  0.9  0.7  0.3  0.1  2.7  יוטה 60  13  11.5  0.479  0.390  0.788  1.3  0.9  0.5  0.1  5.0  יוטה 72  72  22.5  0.459  0.352  0.876  2.3  1.5  0.6  0.2  9.1  יוטה 63  28  23.8  0.429  0.341  0.695  2.7  1.7  0.9  0.3  9.9  יוטה 78  19  25.2  0.407  0.322  0.811  3.3  1.7  0.9  0.5  12.8  יוטה 56  14  20.4  0.381  0.307  0.794  2.1  1.2  0.8  0.3  9.1  קליבלנד 65  13  21.0  0.415  0.384  0.869  2.7  1.0  0.8  0.3  11.2  קליבלנד 51  34  19.3  0.435  0.393  0.853  2.0  1.0  0.9  0.3  9.9  אינדיאנה 70  40  26.3  0.398  0.345  0.807  3.1  1.1  0.9  0.4  13.5  אינדיאנה 64  24  22.9  0.409  0.367  0.750  2.7  1.0  0.8  0.5  11.8  אינדיאנה 76  29  23.4  0.434  0.413  0.903  3.0  0.6  0.6  0.3  10.7  טורונטו 70  3  19.1  0.379  0.361  0.835  2.2  0.8  0.5  0.3  10.0  טורונטו 40  1  14.1  0.340  0.314  0.795  1.7  0.6  0.5  0.3  5.5 ממפיס 13  0  22.6  0.400  0.364  0.929  2.1  1.1  0.6  0.4  9.3  וושינגטון 10  0  16.1  0.322  0.314  0.750  1.2  1.2  1.0  0.4  6.4 קריירה 848  303  20.4  0.411  0.358  0.809  2.4  1.1  0.7  0.3  9.6

בפלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  יוטה 1  0  3.0  0.000  0.000  0.500  0.0  0.0  0.0  0.0  1.0  יוטה 7  0  3.7  0.357  0.250  0.000  0.7  0.0  0.3  0.0  1.7  יוטה 5  0  11.6  0.300  0.250  0.750  1.4  0.2  0.4  0.2  3.4  יוטה 10  10  33.7  0.443  0.326  0.897  2.5  2.8  0.6  0.6  14.4  אינדיאנה 7  0  13.1  0.263  0.100  0.667  3.4  0.6  0.1  0.1  3.4  אינדיאנה 4  2  20.5  0.458  0.313  1.000  2.0  0.3  0.5  0.3  7.3  טורונטו 10  1  22.7  0.451  0.422  0.813  2.4  0.8  0.7  0.3  9.6 קריירה 44  13  18.8  0.407  0.315  0.848  2.1  1.0  0.5  0.3  7.3

קישורים חיצוניים

הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני כדורסל תיכונים שנבחרו בדראפט ה-NBA
קטגוריה:כדורסלני יוטה ג'אז
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני קליבלנד קאבלירס
קטגוריה:כדורסלני אינדיאנה פייסרס
קטגוריה:כדורסלני טורונטו ראפטורס
קטגוריה:כדורסלני ממפיס גריזליס
קטגוריה:כדורסלני וושינגטון ויזארדס
קטגוריה:כדורסלני בוסטון סלטיקס
קטגוריה:בחירות דראפט של יוטה ג'אז
קטגוריה:טקסס: כדורסלנים
קטגוריה:אמריקאים שנולדו ב-1987